stanford-oval/wikipedia huggingface dataset:
מגפת הקורונה בהונגריה
התפשטות המגפה

ב-4 במרץ הודיע משרד הבריאות ההונגרי כי שני מקרים ראשונים של נגיף הקורונה נתגלו בשטח המדינה, לאחר ששתי בדיקותיהם של סטודנטים איראניים הלומדים בהונגריה הראו תוצאה חיובית.
ב-7 במרץ בוטלו הטקסים הלאומיים לציון יום השנה למהפכה ההונגרית ב-15 במרץ. ערים ועיירות שונות קיבלו החלטות לבטל את האירועים החגיגיים בתחומן. יריד עבודות שתוכנן להתקיים בין 18 ל-19 במרץ באוניברסיטת הטכנולוגיה והכלכלה בבודפשט (אנ') נדחה אף הוא.
ב-8 במרץ דווח כי שירות האמבולנסים הלאומי החל לספק יותר אמבולנסים ברחבי הארץ כדי להקל על הטיפול בהגדלת החולים, ונאסר לבקר מישהו בבית חולים או בכל מוסד חברתי המספק שהות לטווח ארוך.
ב-11 במרץ הכריזה הונגריה על מצב חירום לאומי בשל התפשטות נגיף הקורונה. בנוסף על כך, הוחלט לעלות את תדירות החיטוי ברכבי התחבורה הציבורית בבודפשט, וכלל השימוש רק בדלת הראשונה לעלייה הופסק כדי להפחית את הצפיפות. נאסרו אסיפות פומביות בחלל סגור עם יותר ממאה איש, אירועים ספורטיביים שיכולים למשוך יותר מ-500 צופים מאחורי דלתות סגורות ותוכניות מט"ח היו מושעות. אוניברסיטאות הצטוו להשעות שיעורים באופן אישי ולעבור לקורסים מקוונים.
בתי ספר יסודיים ותיכוניים הוחרגו בתחילה מהסגירה, בשל הערכה ראשונית כי לנגיף הקורונה לא תהיה השפעה חמורה כל כך על ילדים. משרד הכושר האנושי המליץ לבתי הספר להשהות את טיולי השטח, שיעורים באוויר הפתוח ותוכניות חילופי דברים. ב-12 במרץ סגרה הונגריה את כל האוניברסיטאות בכל רחבי המדינה בשל ההכרזה על מצב חירום לאומי.
ב-13 במרץ הודיע ראש ממשלת הונגריה, ויקטור אורבן כי בתי ספר יסודיים ותיכוניים ייסגרו לשיעורים אישיים החל מ-16 במרץ. כמו כן, הוחלט על כללים דומים גם במישקולץ כללים דומים לגבי עלייה בתחבורה ציבורית כפי שהונהגו בבודפשט.
ב-15 במרץ הודיעה הונגריה על מקרה מוות ראשון מנגיף הקורונה בשטחה.
ב-16 במרץ הודיעה ממשלת הונגריה על סגירת גבולותיה המשותפים עם מדינות עמן היא גובלת, בנוסף הוכרז כי המדינה תאפשר כניסה לאזרחים הונגרים בלבד. בנוסף על כך, הודיע ראש הממשלה אורבן על הגבלות נוספות, כולל ביטול כל האירועים ואיסור על מסעדות ובתי קפה לפעול מעבר לשעה 15:00. רק חנויות מכולת ובתי מרקחת הורשו להישאר פתוחה.
ב-17 במרץ הודיע המנתח הכללי כי המעבדה לבטיחות הלאומית של המרכז לביטחון הבריאות הלאומי הצליחה לבודד את נגיף הקורונה מדגומת דם של חולה קורונה הונגרי, בו תוכל להשתמש למחקרים וייצור לחיסון חדש כנגד הנגיף.
באותו יום, סגרה הונגריה את כל בתי הספר ברחבי המדינה וזאת לאחר שראש ממשלת הונגריה, ויקטור אורבן, הודיע על כך ב-13 במרץ.
ב-27 במרץ הודיע ראש ממשלת הונגריה, ויקטור אורבן, על סגר כללי בכל רחבי הונגריה בשל התפשטות הנגיף.
ב-30 במרץ אושר בפרלמנט בהונגריה להכריז על מצב חירום ללא הגבלת זמן. במסגרת החוק יוטל עונש מאסר של עד חמש שנים על מפיצי "ידיעות שקריות". החוק אינו מגדיר במפורש מהן חדשות כזב.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
↑  קורונה: הונגריה מדווחת על שני מקרי קורונה ראשונים בשטחה, באתר מעריב אונליין, 4 במרץ 2020
↑  Biztonsági okokból lemondta a kormány a március 15-ére tervezett központi ünnepséget, hirado.hu (בהונגרית)
↑  A főpolgármester is lemondja a március 15-i ünnepséget, hirado.hu (בהונגרית)
↑  Szeged és Székesfehérvár is lemondja a március 15-i ünnepséget, hirado.hu (בהונגרית)
↑  Elmaradnak a kaposvári ünnepi megemlékezések, a zászlófelvonást megtartják, kaposvarmost.hu (בהונגרית)
↑  Veres Pál, www.facebook.com
↑  Elhalasztják a Műegyetemi Állásbörzét a koronavírus miatt, hirado.hu (בהונגרית)
↑  Minden megyében és a fővárosban is plusz kocsikat állított szolgálatba az OMSZ, hirado.hu (בהונגרית)
↑  Országos látogatási tilalom lépett érvénybe, hirado.hu (בהונגרית)
↑  Associated Press, Hungary declares state of emergency over coronavirus, Daily Sabah, ‏2020-03-11 (באנגלית)
↑  Járványvédelmi lépéseket vezet be Budapest, hirado.hu (בהונגרית)
1 2  Origo, Koronavírus: Kihirdette a kormány a veszélyhelyzetet, https://www.origo.hu/ (בהונגרית)
1 2  Joób Sándor, Lovas Gergő, Haász János, Presinszky Judit, Veszélyhelyzetet rendelt el a kormány, index.hu, ‏2020-03-11 (בהונגרית)
1 2  Veszélyhelyzetet hirdetett a kormány az ország egész területére, hirado.hu (בהונגרית)
↑  Emmi: minden iskolai programot, ünnepséget mondjanak le az intézmények!, koronavirus.gov.hu, ‏2020-03-11 (בהונגרית)
↑  State of Emergency: Universities in Hungary Shut Down, Hungary Today, ‏2020-03-12 (באנגלית)
↑  Megkezdődik a járványügyi mobil konténerkórház építése Kiskunhalason, koronavirus.gov.hu, ‏2020-03-15 (בהונגרית)
↑  Péntektől felfüggeszti az MVK Zrt. az elsőajtós felszállást | Miskolc Városi Közlekedési Zrt., mvkzrt.hu (בהונגרית)
↑  הונגריה: לראשונה מת חולה קורונה במדינה, באתר מעריב אונליין, 15 במרץ 2020
↑  [Ticker Hungary shuts borders, closes most shops], EUobserver (באנגלית)
1 2  Origo, Orbán Viktor is felszólal ma az Országgyűlésben, https://www.origo.hu/ (בהונגרית)
↑  Magyarok izolálták a koronavírust – mit jelent ez?, 24.hu, ‏2020-03-17 (ב־)
↑  Országos tisztifőorvos: sikeresen izolálták az NNK laborjában a koronavírust, koronavirus.gov.hu, ‏2020-03-17 (בהונגרית)
↑  Coronavirus – Orbán: Hungary’s Schools Closed from Monday, Hungary Today, ‏2020-03-13 (באנגלית)
↑  Reuters (2020-03-27). "Hungary's PM Imposes Lockdown, Seeks More Powers for Govt to Fight Coronavirus". The New York Times (באנגלית אמריקאית). ISSN 0362-4331. נבדק ב-2020-03-30.
↑  Reuters (2020-03-28). "Coronavirus: Hungary imposes two-week lockdown". The Hindu (בIndian English). ISSN 0971-751X. נבדק ב-2020-03-30.
↑  סוכנויות הידיעות, מצב חירום ללא הגבלה: ר"מ הונגריה מתחזק בחסות הקורונה, באתר ynet, 30 במרץ 2020
↑  נטע בר, קורונה, באתר ישראל היום, 23 במרץ 2020
מגפת הקורונה בדרום אפריקה

| --- | --- |

 תקופת המגפה:  5 במרץ 2020 – הווה (4 שנים)
 במדינות או באזורים:  דרום אפריקה דרום אפריקה
 פתוגן:  SARS-CoV-2
 מקור המגפה:  איטליה איטליה
 מקרי מוות:  102,595‏
 הבריאו:  3,912,506‏ רענון נתונים
  
 
מגפת הקורונה זוהתה לראשונה בדרום אפריקה במרץ 2020.
ציר זמן

מאומתים במדינה
מתים במדינה
מבריאים במדינה
נדבקים פעילים בפרובינציות דרום אפריקה לאורך זמן
נדבקים ונפטרים בדרום אפריקה לאורך זמן (סקאלה לוגריתמית)
המקרה הראשון של קורונה אושר ב-5 במרץ 2020 בגבר ששב מאיטליה בתחילת החודש. ב-23 במרץ, עלה מספר החולים ל-402. מאוחר יותר באותו ערב פנה הנשיא סיריל רמפוזה לאומה והכריז על הסגר כללי של 21 יום מחצות 26 במרץ ועד 16 באפריל. כוחות ההגנה של דרום אפריקה סייעו לממשלה לאכוף את העוצר. בפועל, הסגר הוארך לפחות עד סוף חודש אפריל. כמות הנדבקים היומית החלה לקטון. כתוצאה מההסגר, נצפו אריות ישנים על מספר כבישים במדינה. נצפו גם פינגווינים משוטטים ברחובות הנטושים. בצל הסגר, קהילות עניות התלוננו על מחסור במזון, אחרי שהכסף השחור שממנו התפרנסו רבים מהעובדים בהן חדל מלהגיע. דווח על מקרי שוד וביזה. חוסר השוויון בדרום אפריקה נחשב לאחד החמורים בעולם, ולפי מחקר של הלשכה המרכזית לסטטיסטיקה משנת 2017 ל-20% מבתי האב במדינה, שבה חיו 57 מיליון בני אדם, אין גישה הולמת למזון.
בסוף אפריל הוחלט על אסטרגית יציאה מהסגר הכוללת 5 שלבים כששלב 1 הוא השלב המקל. שלב 5 החל ב-1 במאי. אחרי חודש, החל שלב 4.
ביולי, הנשיא הכריז על חידוש העוצר הלילי, בשל עומס על בתי החולים. אחרי שורת הקלות, חל זינוק מחודש במספר הנדבקים בנגיף. בנוסף, חודש האיסור על שתית אלכוהול. הנשיא רמפוזה אמר בנאום כי המדינה לא יכלה להרשות לעצמה עומס על בתי חולים והמרפאות כתוצאה מנזקי האלכוהול.
באמצע אוגוסט הנשיא הודיע על הקלה בהגבלות, כולל הצו שאסר על מכירת אלכוהול וטבק. המדינה הייתה בשלב 2. בדומה לשלב 3, הותרה התקהלות עד 50. העוצר הלילי היה מעשר. ב-21 בספטמבר, החל שלב 1 והיו כמה הקלות. לדוגמה, הותרו התקהלויות של 200 בחוץ ו-500 בפנים. העוצר הלילי היה מחצות. הקלות נוספות החלו ב-12 בנובמבר.
מאז אמצע נובמבר, התחלואה חזרה לעלות. בתחילת דצמבר, הודקו מגבלות במספר אזורים. ב-14 בדצמבר הודיע הנשיא על סגירת כמה חופים, הורדת מספר האנשים בהתקהלות והחמרת צעדים אחרים. נתגלתה תשנית של הנגיף שנחשדה כמדבקת יותר, וריאנט בטא של נגיף הקורונה.
ב-28 בדצמבר הודיע הנשיא כי המדינה תחזור לרמת 3 למשך 14 יום. הוטל עוצר לילי והיו איסור על מכירת אלכוהול, סגירת שירותים ציבוריים כמו חופים ואגמים, חובת עטיית מסכות בפומבי ועוד. ההגבלות נמשכו במהלך ינואר 2021. בתחילת פברואר, ניתנו הקלות שונות לאחר ירידה בתחלואה. הקלות נוספות החלו בסופו.
במאי החלה עליה בתחלואה. מקורו היה מוטציה B.1.617 של נגיף הקורונה, וריאנט דלתא של נגיף הקורונה.. ב-31 במאי הוקשחו ההנחיות והמדינה עלתה לשלב 2 בסולם ההנחיות. ב-15 ביוני, עלתה המדינה לשלב 3. ב-28 ביוני עלתה לשלב 4 וכך נכנסה לסגר כמעט מלא.
ב-25 ביולי 2021 הורדה המדינה לשלב 3 עם התאמות. ב-13 בספטמבר 2021 נכנס לתוקף שלב 2 עם התאמות, וב-1 באוקטובר 2021 הוקלו הגבלות נוספות על ידי מעבר לשלב 1 עם התאמות. בסוף נובמבר, היה זינוק במספר הנדבקים והתגלה בה וריאנט אומיקרון של נגיף הקורונה. הזן נחשב כמקור העלייה. ב-30 בדצמבר הוחלט על הסרת ההגבלות: הסרה מיידית של העוצר הלילי בין חצות לשעה 04:00. בנוסף, במתחמים סגורים יכלו להתקהל עד 1,000 איש, ועד 2,000 בשטח פתוח. חנויות לממכר משקאות אלכוהוליים הורשו לחזור לפעול עד השעה 11 בלילה. כמות הנדבקים המדווחת התייצבה סביב 3000 ביום.
לאחר שירדו המספרים מאז ההתפרצות של נובמבר-דצמבר 2021 לסביבות 1,400 מקרים ידועים ביום, באפריל 2022 חלה עליה.
מוריס שבלייה

| --- | --- |

 לידה:  12 בספטמבר 1888 הרובע העשרים של פריז, צרפת 
 פטירה:  1 בינואר 1972 (בגיל 83) הרובע החמישה-עשר של פריז, צרפת 
 מקום קבורה:  Cemetery of Marnes-la-Coquette 
 שם לידה:  Maurice Auguste Chevalier 
 סוגה מועדפת:  café-chantant, מיוזיק הול 
 מדינה:  צרפת 
 תקופת הפעילות:  1900–1971 (כ־71 שנים) 
 בן או בת זוג:  Yvonne Vallée (10 באוקטובר 1927–18 בינואר 1932)  ניטה ריה (1937–1946) 
 פרסים והוקרה:  גלובוס הזהב על שם ססיל ב. דה-מיל (1958)  פרס טוני מיוחד (1968)  היכל התהילה של גראמי (1997)  אגדות דיסני (2002)  פרס אוסקר לשם כבוד (1958)  אביר בלגיון הכבוד  כוכב בשדרת הכוכבים בהוליווד  קצין במסדר ההצטיינות הלאומי  אביר מסדר לאופולד  קצין בלגיון הכבוד  צלב המלחמה 1914–1918  קצין במסדר התהילה התוניסאי 
 פרופיל ב-IMDb
 חתימה:   
 
מוריס שבלייה, 1920
מוריס שבלייה (בצרפתית: Maurice-Edouard Saint-Léon Chevalier‏; 12 בספטמבר 1888 – 1 בינואר 1972) היה שחקן, זמר שנסונים וחקיין צרפתי.
קורות חייו

מוריס שבלייה נולד בפריז כבנם של סייד צרפתי ואם ממוצא בלגי. כבר מגיל צעיר נכנס לעסקי הבידור כזמר וכרקדן ובגיל 13  הופיע באחד מבתי הקפה הפריזאים.
במלחמת העולם הראשונה שבלייה גויס וכעבור זמן קצר נפצע ונפל בשבי הגרמני שבו הוחזק כשנתיים. במהלך שביו למד אנגלית והשיג בכך יתרון משמעותי על יתר השחקנים והזמרים הצרפתים. משנת 1917 הוא היה לכוכב ב"קזינו" הפריזאי והופיע בפני חיילים בריטים ואמריקאים. במהלך סיור הופעות שערך בארצות הברית נחשף לג'אז ולרגטיים וצירף אותם לרפרטואר שלו.
הוא יצא להוליווד והופיע בכמה סרטים ללא הצלחה יתרה. לאחר חזרתו לצרפת ניסה להתאבד. בהמשך התאושש, שוב נסע להוליווד והפעם ההצלחה האירה לו פנים.
שבלייה היה מעריץ של המרשל אנרי פיליפ פטן ובמלחמת העולם השנייה המשיך להופיע בצרפת של וישי עד 1942, גם בפני חיילים גרמנים. הוא עבר לקאן יחד עם אשתו היהודיה, ניטה ריה, שהוסתרה יחד עם משפחתה בביתו, והמשיך בהופעותיו. אחרי המלחמה הואשם בשיתוף פעולה עם הגרמנים, אך נוקה מכל חשד כבר ב-1945.
בשנת 1946 התגרש מרעייתו והתחיל לכתוב את זכרונותיו. בשנת 1949 הופיע בסטוקהולם בהפגנה פרו קומוניסטית גדולה נגד הנשק הגרעיני. שלטונות ארצות הברית (בתקופת ג'וזף מקארתי) סגרו בפניו את שערי ארצות הברית. הוא פיתח יחסים חדשים עם גרושה צעירה, אם לשלושה ילדים. לאחר נפילת מקארתי, שב לארצות הברית וזכה להצלחה גדולה בהופעותיו בסרטים ובמיוחד בסרט "ז'יז'י". עם חזרתו לצרפת הוצג בפני הנשיא, שארל דה גול. ב-1960 הופיע בסרטים המוזיקליים "קאן-קאן", "ניחוח של סקנדל" ו"פפה". ב-1961 הופיע בסרט פאני לצידם של לסלי קארון, הורסט בוכהולץ ושארל בואייה. ב-1962 הופיע בסרט "ילדי רב החובל גרנט" לצידה של היילי מילס. ב-1963 הופיע בסרט "סוג חדש של אהבה" לצידה של ג'ואן וודוורד. ב-1964 הופיע בקומדיה הרומנטית "הכלה העשירה ביותר בעולם, לצידה של סנדרה די. הופעתו האחרונה בסרטים הייתה בקומדיה "הקופים באים, האמריקאים באים!" (1967). בשנת 1968 הודיע על פרישה מהופעות. עבודתו האחרונה בקולנוע, בשנת 1970, הייתה ביצוע שיר הנושא בסרט  האנימציה "חתולים בצמרת" של חברת וולט דיסני.
בשנת 1972 נפטר בפריז.
לומייר הפמוט מהסרט המצויר "היפה והחיה" של דיסני הוא חיקוי של מבטאו והתנהגותו של שבלייה.
מאט לנטר

| --- | --- |

מאט לנטר
 לידה:  1 באפריל 1983 (בן 41) מסיון, אוהיו
 מדינה:  ארצות הברית 
 תקופת הפעילות:  מ-2004 
 עיסוק:  שחקן   דוגמן
 מקום לימודים:  אוניברסיטת ג'ורג'יה  תיכון קולינס היל 
 בת זוג:  אנגלה לנטר
 פרופיל ב-IMDb
 
מתיו מקנדרי "מאט" לנטר (באנגלית: Matthew Mackendree "Matt" Lanter; נולד ב-1 באפריל 1983) הוא שחקן ודוגמן אמריקאי, שזכה לתהילתו מתפקידו כליאם קורט בסדרת הנעורים "90210" ברשת The CW, ולאחר מכן כווייט לוגן בסדרה "טיימלס" ברשת NBC, ובנוסף, שיחק בתפקיד ראשי בסדרות "גבירתי הנשיא" של ABC ו"חוצה כוכבים" ברשת The CW, והשתתף בסרטים כמו "דיזסטר מובי", "נקמה כפולה" ו"הערפד הראשון שלי".
ביוגרפיה

לנטר נולד במסילון, אוהיו. אביו, ג'וזף "ג'ו" לנטר, הוא עובד חברת ביטוח ואימו, ג'אנה בורסון, היא מזכירה בבית ספר תיכון. יש לו אחות גדולה. הוא עבר לאטלנטה, ג'ורג'יה ב-1991, כשהיה בן 8, וסיים לימודיו בתיכון בשנת 2001. בצעירותו שיחק בייסבול ואף שיחק בקבוצה אטלנטה ברייבס במשך שתי עונות. הוא למד לתואר ראשון במנהל עסקים מאוניברסיטת ג'ורג'יה, אך התעניין יותר בתעשיית הקולנוע והטלוויזיה, מה שגרם לו להשקיע פחות מלימודיו ולהתמקד בתחומים אלו.
סבו, קנלי לנטר, היה אחד מ-317 הגברים ששרדו את טביעת האינדינאפוליס.
קריירה

בשנת 2004 התמודד לנטר בתוכנית המציאות "מאנהאנט: החיפוש אחר הדוגמן הכי מדהים באמריקה" מבית בראבו. לנטר לא זכה בתחרות. תוך מספר שבועות לאחר שעבר ללוס אנג'לס, קליפורניה, עבר בהצלחה את האודישנים לתפקיד של ניק בדרמת הנעורים העל-טבעית "נקודות נעימות" של רשת FOX. היה לו תפקיד מרכזי לאורך העונה הראשונה והיחידה של סדרה. לאחר מכן הופיע בסדרות "האנטומיה של גריי", "8 כללים פשוטים", "אהבה גדולה" ו"גיבורים".
באפריל 2005, קיבל תפקיד קבוע בסדרת הדרמה "גבירתי הנשיא" של ABC, שם שיחק את הוראס קאלאווי, לצד ג'ינה דייוויס ודונלד סאת'רלנד. בכורת הסדרת הייתה ב-27 בספטמבר 2005 וזכתה להצלחה גדולה, אך בסופו של דבר הסדרה בוטלה ב-14 ביוני 2006.
בדצמבר 2006, הוכרז כי לנטר ידבב את אנקין סקייווקר בסרט המדע הבדיוני "מלחמת הכוכבים: מלחמת המשובטים" מבית האחים וורנר. הסרט יצא לאקרנים ב-15 באוגוסט 2008, וקיבל ביקורות שליליות רבות, אולם הכניס כ-69 מיליון דולר. לאחר שהסרט יצא לאקרנים, יצאה הודעה לתקשורת שמאט יבצע פעם נוספת את תפקיד אנקין בספין אוף לסרט, אך הפעם סדרת אנימציה שנקראה תחת אותו שם והציגה לראשונה ב-3 באוקטובר 2008 ב-Cartoon Network. הוא עשה תפקיד זה גם במשחקי וידאו שמבוססים על הסרט.
בשנת 2008, הוא קיבל את התפקיד הראשי של זאק קונרוי, בסרט מקורי של ערוץ Freeform, "אהבה על קרח דק 3: המרדף אחר החלום" לצד פרנסיה רייסה. בפברואר 2008, קיבל לנטר תפקיד ראשי בסרט הפרודיה "דיזסטר מובי". הסרט ליגלג על סרטים כמו "קלוברפילד" ו"סקס והעיר הגדולה". הסרט הוצג לראשונה ב-29 באוגוסט 2008, ורשם הכנסות בסך למעלה מ-34 מיליון דולרים, אך הביקורות עליו היו גרועות ביותר והוא קיבל 6 מועמדויות בפרס פטל הזהב.
באוקטובר 2008, הוכרז שהוא ישחק בחידוש לסרט האימה "נקמה כפולה", בסרט בעל אותו השם. הכוכבות ששיחקו לצידו בסרט הן בריאנה אביגן, אודרינה פטרידג' ורומר ויליס. בכורת הסרט הייתה ב-11 בספטמבר 2009, וקיבלה ביקורות שליליות.
ב-2009, החל לשחק באופן קבוע בסדרה "90210" מבית The CW, חידוש של דרמת הנעורים משנות ה-90 "בוורלי הילס 90210". הוא שיחק בסדרה בדמותו של "ליאם קורט" ,דמותו מבוססת על דמותו של דילן מקקיי מהסדרה המקורית. הוא נער מרדן שמעורב רומנטית במהלך כל הסדרה.
במרץ 2010, הוא חתם על תפקיד בפרודיה נוספת, "הערפד הראשון שלי", שם שיחק את אדוורד סאלן, פרודיה על אדוורד קאלן (בן דמותו של רוברט פטינסון ב"דמדומים"). בכורת הסרט הייתה ב-18 באוגוסט 2010.
בשנת 2011 מאט שיחק בתפקיד ג'ייסון וובר בסרט האימה "השותפה", לצד מינקה קלי ולייטון מיסטר.
בשנת 2012 דיבב את סלד בסרט "טינקרבל וסוד הכנפיים".
בשנת 2014 החל לנטר לשחק בתפקיד ראשי בסדרה "חוצה כוכבים", סדרת מדע בדיוני. לנטר משחק שם חייזר בשם "רומן". הסדרה שודרה בערוץ The CW אך בוטלה לאחר עונה אחת.
באוקטובר 2016 יצא לאקרנים סרט המלחמה "אינדיאנפוליס", בו כיכב לצידם של ניקולס קייג', תומאס ג'יין וטום סייזמור. באותה שנה גילם את דמותו של וייט לוגאן בסדרה של NBC, "טיימלס".
בשנת 2020 גילם את ג'ייסון במיני-סדרה "להגן על ג'ייקוב" של אפל TV פלוס, ומבוססת על הרומן בעל אותו שם מאת ויליאם לאנדיי.
חיים אישיים

ב-14 ביוני 2013 לנטר נישאה לבת זוגו אנג'לה סטייסי. השניים היו בזוגיות מאז 2009. בתם הבכורה נולדה ב-30 בדצמבר 2017.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | בובי ג'ונס | קאדי |  |
| 2008 | WarGames: The Dead Code | וויל פארמר |  |
| 2008 | מלחמת הכוכבים: מלחמת המשובטים | דארת' ויידר | דיבוב |
| 2008 | דיזסטר מובי | וויל קלייטון |  |
| 2009 | נקמה כפולה | קייל טייסון |  |
| 2010 | הערפד הראשון שלי | אדוארד קאלן |  |
| 2011 | השותפה | ג'ייסון טאנר |  |
| 2012 | טינקרבל וסוד הכנפיים | סלד | דיבוב |
| 2013 | Liars All | מייק |  |
| 2015 | ליגת הצדק: כס אטלנטיס | אקוומן | דיבוב |
| 2015 | מלחמת הכוכבים - פרק 7: הכוח מתעורר | קולות שונים | דיבוב |
| 2016 | אינדיאנפוליס | בריאן "באמה" סמית'וויק |  |
| 2017 | פיץ' פרפקט 3 | שיקגו וולף |  |
| 2018 | מותו של סופרמן | אקוומן | דיבוב |
| 2020 | ליגת הצדק האפל: מלחמת אפוקליפס | אקוומן | דיבוב |
| 2020 | Chasing the Rain | אריק |  |
| TBA | Passing Through |  |  |
| TBA | 13 Steps | רברנד בלייק קריישל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | 8 כללים פשוטים | ברנדון | פרק: "The After Party" |
| 2005 | פוינט פלזנט | ניק | 3 פרקים |
| 2005–2006 | גבירתי הנשיא | הוריאס קאלווי | תפקיד ראשי; 18 פרקים |
| 2006 | אהבה גדולה | גיבסון | פרק: "Eviction" |
| 2006 | גיבורים | ברודי מיצ'האם | 5 פרקים |
| 2006 | שארק | אדי לינדן | 3 פרקים |
| 2007 | CSI | ריאן לנסקו | פרק: "Fallen Idols" |
| 2007 | מונק | קליי ברידג'ס | פרק: "Mr. Monk and the Birds and the Bees" |
| 2007 | האנטומיה של גריי | אדם סינגר | פרק: "The Heart of the Matter" |
| 2008 | אהבה על קרח דק 3: המרדף אחר החלום | זאק קונרוי | סרט טלוויזיה של Freeform |
| 2008 | חף מפשע | פטריק ברידגר | פרק: "Everything... All the Time" |
| 2008–2014, 2020 | מלחמת הכוכבים: מלחמת המשובטים | דארת' ויידר | דיבוב; 95 פרקים |
| 2009–2013 | 90210 | ליאם קורט | תפקיד ראשי; (5 עונות); 98 פרקים |
| 2012 | סקובי דו! מסתורין בע"מ | ביילור הוטנר | דיבוב; 3 פרקים |
| 2012 | The High Fructose Adventures of Annoying Orange | מאט האפרסק | דיבוב; פרק: "Generic Holiday Special" |
| 2012–2017 | אולטימייט ספיידרמן: סדרת האנימציה | הארי אוסבורן / פלאש תומפסון / ונום / קלו | דיבוב; 46 פרקים |
| 2014 | חוצה כוכבים | רומן | תפקיד ראשי; 13 פרקים |
| 2015 | מועדון נשות האסטרונאוטים | אדוארד היגינס וייט | 3 פרקים |
| 2015 | CSI סייבר | טריסטן ג'נקינס | פרק: "Corrupted Memory" |
| 2016 | מלחמת הכוכבים: המורדים | דארת' ויידר | דיבוב; 2 פרקים |
| 2016–2018 | טיימלס | וייט לוגן | תפקיד ראשי; (2 עונות); 27 פרקים |
| 2017–2018 | מלחמת הכוכבים: כוחות הגורל | דארת' ויידר | דיבוב; 6 פרקים |
| 2019 | Avengers Assemble | חייל החורף | דיבוב; פרק: "Vibranium Curtain: Part One" |
| 2019 | המנדלוריאן | חייל רפובליקני חדש | פרק: "Chapter 6: The Prisoner" |
| 2021 | מורשת יופיטר | ג'ורג' האטצ'נס / סקייפוקס | תפקיד ראשי; 8 פרקים |
| 2022 | סיפורי הג'דיי | דארת' ויידר | דיבוב; פרק: "Practice Makes Perfect" |
לנטר, 2010
מאט לינץ

| --- | --- |

 לידה:  23 במאי 2001 (בן 23) Fargo, ארצות הברית 
 מדינה:  ארצות הברית 
 תקופת הפעילות:  מ-2009 
 פרופיל ב-IMDb
 
מתיו לינץ (באנגלית: Matthew Lintz נולד ב-23 במאי 2001) הוא שחקן קולנוע וטלוויזיה אמריקאי.
ביוגרפיה

שתי אחיותיו הגדולות ואחיו הצעיר, מקנזי, מדיסון ומקסן הם גם שחקנים. הוא גר בלוס אנג'לס, קליפורניה .
קריירה

בשנת 2009 קיבל את תפקידו הראשון בסרט הקולנוע "ליל המסכות 2" בתור מארק..
בשנת 2011 שיחק בסרט הקולנוע "סיפור סינדרלה: היה היה שיר". באותה שנה התארח בסדרת הטלוויזיה "נשות קבע".
בשנת 2015 שיחק בסרט הקומדיה "פיקסלים".
בין השנים 2018–2019 שיחק בסדרת הטלוויזיה "המתים המהלכים".
בנובמבר 2020, נחשף בתמונות סט שלינץ יגלם את ברונו קארלי בסדרת הטלוויזיה מבית היוצר של דיסני+, "מיס מארוול" המתרחשת ביקום הקולנועי של מארוול.  לינץ גם נבחן במקור לתפקיד ספיידרמן בזיכיון .
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | ליל המסכות 2 | מארק |  |
| 2010 | The Crazies | בן מבולבל |  |
| 2010 | The Way Home | טאקר סימפקינס |  |
| 2011 | סיפור סינדרלה: היה היה שיר | ויקטור ואן רייונסוויי |  |
| 2011 | Level Up | נער צופים |  |
| 2012 | A Smile as Big as the Moon | שון קרסיז |  |
| 2012 | פיראנה 3DD | דייוויד |  |
| 2012 | למה לצפות כשאתם מצפים | ילד מפריע |  |
| 2014 | להרוג את השליח | אריק ווב |  |
| 2015 | פיקסלים | מאטי ואן פאטן |  |
| TBA | Grizzly Night | רוי דוקאט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | ממפיס ביט | סקוטי גרובס | פרק אחד |
| 2011 | נשות קבע | כריס | פרק אחד |
| 2012 | מהפכה | ג'ק | פרק אחד |
| 2013 | באנשי | הוראס | פרק אחד |
| 2013 | סליפי הולו | תומאס גריי | פרק אחד |
| 2018 | רצח אופי | סטיבי טאגרט | 8 פרקים |
| 2018–2019 | המתים המהלכים | הנרי | 11 פרקים |
| 2022 | מיס מארוול | ברונו קארלי | 5 פרקים |
הערות שוליים

↑  "The Walking Dead's Matt Lintz cast in Ms. Marvel series". Undead Walking (באנגלית אמריקאית). 2020-11-22. נבדק ב-2022-02-08.
↑  "'Walking Dead' Delivers A Carol Easter Egg On Easter". HuffPost (באנגלית). 2018-04-02. נבדק ב-2022-02-08.
↑  "The Walking Dead revisiting season 2 – character portraits". Undead Walking (באנגלית אמריקאית). 2022-02-03. נבדק ב-2022-02-08.
↑  Anderson, Jenna (19 בנובמבר 2020). "Ms. Marvel: Disney+ Series Casts Matt Lintz in Key Role". ComicBook.com. ארכיון מ-20 בנובמבר 2020. נבדק ב-20 בנובמבר 2020. {{cite web}}:  (עזרה)
↑  "Ms. Marvel's Matt Lintz Was Almost the MCU's Spider-Man". Marvel (באנגלית). נבדק ב-2022-07-26.
| --- | --- |
בקרת זהויות :  LCCN: no2020020303  VIAF: 2417158261776402540002   WorldCat (עם VIAF): 2417158261776402540002
מירצ'ה הרועה

מירצ'ה הרועה (ברומנית: Mircea Ciobanul,‏ (מת ב־25 בספטמבר 1559), הידוע בכתבי היסטוריונים רומנים כמירצ'ה החמישי היה ווייבוד (שליט) של ולאכיה שלוש פעמים, בתקופות מ־17 במרץ 1545 עד 16 בנובמבר 1552, ממאי 1553 עד 28 בפברואר 1554 ומינואר 1558 עד 21 בספטמבר 1559.
מירצ'ה החמישי הוא בנו החמישי של ראדו הגדול ונשא לאשה את קיאז'נה (Chiajna), בתו של פטרו רארש וכנראה נכדתו של שטפן הגדול. הוא כונה "הרועה" משום שלפני הגיעו לשלטון עסק בקניית כבשים עבור העות'מאנים. הוא התמנה לשלטון בשנת 1545 במקום אחיו למחצה, ראדו פאיסיה (מוכר גם בשם פטרו מארג'ש Petru de la Argeş).
לאחר מותו עבר השלטון לבנו בן ה־13, פטרו הצעיר שבשמו שלטה אמו.
בתקופתו מוזכרים יהודי בוקרשט באחד הצווים השלטוניים.
מחנה הריכוז ואיווארה

מפת מחנות ריכוז והשמדה בשואה
מחנה ואיווארה היה מחנה ריכוז, שהוקם בנפה הכפרית ואיווארה (אסטונית: Vaivara) במחוז אידה-וירו בצפון-מזרח אסטוניה.
היסטוריה

מחנה הריכוז ואיווארה הוקם בשנת 1943 כדי לשמש מחנה עבודה במסגרת ארגון טודט וכתחנת מעבר בגירושם והשמדתם של שבויי מלחמה סובייטיים ויהודים מהגטאות בלטביה וליטא.
מאוגוסט 1943 עד ספטמבר 1944 שימש כמחנה מרכזי מתוך 21 מחנות, בהם לגדי, שפעלו באסטוניה בתקופת הכיבוש הנאצי. במחנה עברו כ-21,000 יהודים. במחנה הוחזקו בו-זמנית כ-1,300 איש, בעיקר יהודים. בין האסירים היו גם רוסים, דנים, אסטונים ואחרים.
בתפקיד של מפקד המחנה שימשו קציני אס אס. על המחנה שמרו חיילים מהגדודים האסטונים 287 ו-290 של הצבא הגרמני הנאצי, הוורמאכט.
מוריס שומאן

מוריס שומאן, 1971
מוריס שומאן (Maurice Schuman; 10 באפריל 1911 – 9 בפברואר 1998) היה פוליטיקאי, עיתונאי, סופר וגיבור מלחמה צרפתי ממוצא יהודי, שזכה לכינוי "קולה של צרפת". הוא כיהן כשר החוץ של צרפת בממשלתו של ז'ורז' פומפידו מה-22 ביוני 1969 עד ה-15 במרץ 1973. שומאן היה חבר בתנועה הרפובליקנית העממית של צרפת.